লজ্জার রেকর্ড গড়ল ওমান
লজ্জার রেকর্ড গড়ল ওমান ক্রিকেট দল। লিস্ট ‘এ’ ক্রিকেট ম্যাচে ২৪ রানে অলআউটের বাজে নজির স্থাপন করল ওমান।







লিস্ট ‘এ’ ক্রিকেটে সর্বনিম্ন রানের রেকর্ড ওয়েস্ট ইন্ডিজ অনূর্ধ্ব ১৯ দলের। ২০০৭ সালে বার্বাডোজের বিপক্ষে মাত্র ১৮ রানে গুটিয়ে যায় ক্যারিবীয় যুব দল। তবে আন্তর্জাতিক ওয়ানডেতে ৩৫ ও ৩৬ রানে অলআউটের বাজে রেকর্ড আছে জিম্বাবুয়ে এবং কানাডার।




মঙ্গলবার ওমানের আল আমারাতে স্কটল্যান্ডের প্রথমে ব্যাটিংয়ে নেমে ১৭.১ ওভারে ২৪ রানে অলআউট ওমান। এদিন টস হেরে প্রথমে ব্যাটিংয়ে নেমে রুইদ্রি স্মিথ ও আদ্রিয়ান নীলের গতির মুখে পড়ে সময়ের ব্যবধানে উইকেট হারাতে থাকে ওমান।
নিয়মিত বিরতিতে উইকেট পতনের কারণে শেষ পর্যন্ত ১৭.১ ওভারে ২৪ রানে অলআউট ওমান। দলের হয়ে সর্বোচ্চ ১৫ রান করেন খারওয়ার আলী। স্কটল্যান্ডের হয়ে স্মিথ ও নীল ৪টি করে উইকেট শিকার করেন।
মামুলি স্কোর তাড়া করতে নেমে মাত্র ২০ বল খেলে জয়ের বন্দরে পৌঁছে যায় স্কটল্যান্ড। দলের জয়ে ১৬ ও ১০ রানে অপরাজিত থাকেন কাইল কোয়েটজার ও ম্যাথিউ ক্রোস।

লজ্জার রেকর্ড গড়ল ওমান ক্রিকেট দল। লিস্ট ‘এ’ ক্রিকেট ম্যাচে ২৪ রানে অলআউটের বাজে নজির স্থাপন করল ওমান।